Innhold

1	Bakgrunn	1

2	Ulike typer erstatningskrav	1

3	Behandling av krav om erstatning i avdelingen	1

4	Krav til økonomisk tap	2

5	Det rettslige grunnlaget for rett til erstatning	2

6	Referanser	2

7	Endringer siden forrige versjon	2

Bakgrunn

Norsk Pasientskadeerstatning yter erstatning til pasienter og andre som har lidt økonomisk tap på grunn av pasientskade som skyldes en svikt ved behandlingen, jf. Lov om erstatning ved pasientskader m.v . Erstatning for tap under kr. 10 000,- erstattes ikke av NPE. Dette innebærer at pasienter med erstatningsberettigede påførte tap under kr. 10 000,- må reise kravet direkte overfor behandlingsstedet. Dersom tapet er over kr. 10 000, skal pasienten henvises til NPE for hele beløpet.

Ulike typer erstatningskrav

For utgifter til tannbehandling som følge av tannskader ved intubasjon, er den interne beløpsgrensen for dekning av tap utenom NPE satt til kr. 10 000,-. Dersom tapet er over kr. 10 000, skal pasienten henvises til NPE for hele beløpet. Erstatning utbetales når tannskaden ikke skyldes dårlig tannstatus.

Fremsatte krav om erstatning for tort og svie skal ikke behandles i NPE, men skal oversendes til Helse Bergen HF v/direktøren for videre behandling. Dette gjelder uavhengig av beløpets størrelse. Krav om mèn-erstatning som, alene eller sammen med andre erstatningsgrunnlag, vil være større enn kr. 10 000,- og pasienten skal derfor henvises til NPE for hele beløpet.

Behandling av krav om erstatning i avdelingen

Kravet fra pasienten behandles av den avdeling som er nærmest til å ta stilling til det påståtte erstatningsgrunnlaget. Hvis flere enheter er omfattet av det påståtte erstatningsgrunnlaget, bør alle avdelingene ta stilling til sin del av det påståtte grunnlaget.

Avdelingen kan be om utdyping av grunnlaget for kravet, eventuelt be om dokumentasjon for påløpte utgifter og Senter for Pasientsikkerhet kan gi juridisk bistand i forbindelse med behandlingen av kravet.

Begrunnet svar utarbeides uten unødig opphold i elements. Svarbrevet sendes direkte til pasienten/pårørende, med Senter for Pasientsikkerhet som kopimottaker. Krav som mottas ved sykehusets postmottak/administrasjonen vil bli oversendt og registrert på vedkommende avdeling som saksbehandler i elements.

Krav til økonomisk tap

Avdelingens erstatningsplikt kan omfatte alle direkte utgifter som følge av en behandlingsrelatert skade; medisinkostnader, medisinske forbruksvarer, pasientreiser, inntektsbortfall, pårørendes nødvendige utgifter, o.a.

Det rettslige grunnlaget for rett til erstatning

Selv om Pasientskadeloven ikke gjelder direkte, legges vilkårene etter loven analogisk til grunn ved vurderingen av krav som er mindre enn kr. 10 000,-. Dette betyr at det må foreligge en svikt ved ytelsen av helsetjenesten som har påført pasienten en skade og et økonomisk tap. Skaden kan altså skyldes utført behandling eller ikke utført behandling.

Dersom det ikke foreligger en svikt ved ytelsen av helsetjenesten, kan alminnelig rimelighet tilsi at pasienter som får en særlig stor eller særlig uventet skade også får dekket sitt tap.

Referanser

Interne referanser

1.1.4.4-05	Saksbehandling og systematisk oppfølging av saker fra Norsk pasientskadeerstatning (NPE) i Helse Bergen HF
1.1.4.4-06	Prosess for NPE-saker der Helse Bergen er innklaget
1.1.4.4-07	Nedlasting av journal fra Dips til NPE og Helseklage
1.1.4.4-19	Bestillingsnotat - Norsk pasientskadeerstatning (NPE)

Eksterne referanser

1.17.4 Pasientskadeloven - Lov om erstatning ved pasientskader mv.

Endringer siden forrige versjon

[]